Stickwitu

“Stickwitu” ir amerikāņu grupas Pussycat Dolls singls no debijas albuma PCD. Singls tika izdots 2005. gada otrajā pusē, atšķirībā no pirmā singla “Don’t Cha”, “Stickwitu” ir balāde, kuras nosaukums ir saīsinājums no frāzes “stick with you”. 
Dziesma guva labus panākumus, sasniedzot top pieci ASV un Beļģijā, pirmo vietu Jaunzēlandē un Apvienotajā Karalistē.
Dziesma ieguva Grammy balvas nomināciju kā “Labākais grupas vai dueta pop dziesmas izpildījums” (), bet to neieguva, zaudējot grupai Black Eyed Peas.

Videoklips 
Videoklipa režisors ir Naidžels Diks, tas tika filmēts Losandželosā, divu dienu garumā.
Videoklips iesākas ar ainu, kur grupas dalībnieces redzamas viesnīcā, pakojot savas mantas un vēlāk dodoties uz tūres autobusu, pie kura tiek sniegti autogrāfi. Turpinājuma redzamas ainas, kurās meitenes atrodas autobusā un vēlāk arī uz skatuves, kur notiek dziesmas “Stickwitu” mēģinājums. Videoklips noslēdzas ar grupas dalībnieču pozēšanu fotogrāfiem.

Dziesmu saraksts 
iTunes - EP
 "Santa Baby" (Non-LP Versija) 
 "Stickwitu" (LP versija/albuma versija) 
 "Stickwitu" (R&B remikss) [Piedaloties Avant] 
Stickwitu (Starptautiskā versija) - Singls 
 "Stickwitu" 
 "Stickwitu" (R&B remikss) [Piedaloties Avant]

UK./Starptutiskais CD maxi singls 
 "Stickwitu" 
 "Santa Baby" 
 "Stickwitu" (R&B remikss) [Piedaloties Avant] 
 "Stickwitu" (video)

Topu pozīcijas 
“Stickwitu” debitēja astoņdesmit piektajā vietā Billboard Hot 100 topā, pēc deviņām nedēļām tas atradās jau piektajā vietā. Singls saniedza otro vietu Billboard Pop 100 un pirmo vietu Pop 100 Airplay topā.
Apvienotajā Karalistē singls debitēja un sasniedza pirmo vietu, kurā tas noturējās divas nedēļas. Labus panākumus singls guva arī Okeānijā. Austrālijā singls sasniedza otro vietu un ieguva platīna statusu ar 70000 pārdotām kopijām. Arī Eiropā singls guva vērā ņemamus panākumus, sasniedzot top 10 Šveicē, Beļģijā, Norvēģijā, Itālijā un iegūstot otro vietu Nīderlandes topā.

Topi

Atsauces 

2005. gada singli